**EU projekt „SANACIJA ODLAGALIŠTA KAŠTIJUN U PULI“**

(Referentni broj Ugovora o dodjeli sredstava: KK.06.3.1.13.0001)

**OBAVIJEST**

**o početku radova**

U sklopu realizacije EU projekta „Sanacija odlagališta Kaštijun u Puli“ dana 01.10.2021.izvođač radova G.T. TRADE d.o.o. Split uvesti će se u posao.

Radovi se izvode temeljem Ugovora zaključenog između GRADA PULA-POLA i tvrtke G.T. TRADE d.o.o. Split, dana 19.05.2021. Ukupna vrijednost radova iznosi 19.876.250,00 kn s PDV-om, te očekivano trajanje izvođenja radova 10 mjeseci.

Usluga vođenja projekta povjerena je tvrtci PONTIFEX d.o.o. Pula, usluga stručnog nadzora i koordinatora zaštite na radu, te usluga projektantskog nadzora tijekom izvođenja radova tvrtci IPZ UNIPROJEKT TERRA d.o.o. Zagreb.

EU projekt „Sanacija odlagališta Kaštijun u Puli ''odobren je za sufinanciranje u okviru Poziva za dostavu projektnih prijedloga „Sanacija i zatvaranje odlagališta neopasnog otpada“ Ministarstva zaštite okoliša i energetike, referentne oznake KK.06.3.1.04, financiranog iz fondova Europske unije, odnosno iz Kohezijskog fonda u financijskom razdoblju 2014-2020.

Svrha ovog projekta je sanacija i konačno zatvaranje odlagališta '' Kaštijun“ na području Grada Pule, zatvorenog za odlaganje otpada krajem 2018.godine, čime će se pridonijeti sprečavanju potencijalnih negativnih utjecaja ovog odlagališta na okoliš i ljudsko zdravlje, odnosno zaštiti podzemnih i površinskih voda, smanjenju emisije stakleničkih plinova te zaštiti i očuvanju prirodnog okoliša. Provedba projekta u skladu je s ispunjenjem međunarodnih obveza definiranih Ugovorom o pristupanju RH EU te pridonosi održivom razvitku, učinkovitoj zaštiti i korištenju prirodnih resursa, unaprjeđenju prirodnog i životnog okoliša.